**Portræt**

*Ordet portræt kommer af fransk portrait, afledt af oldfr. Portraire ’afbilde’, af pro og latin trahere ’trække’, dvs, ’trække frem’.*


I en portrætanalyse forholder man sig til de samme ting som i en almindelig billedanalyse. Dog er der elementer som er vigtige at forholde sig til, når man behandler et portræt. Start med portrættets data (kunstner, titel, årstal, materiale) og beskriv derefter hvad du ser. Her bør du forholde dig til følgende:

**Der findes forskellige former for portrætter**

1. Selvportræt – kunstneren har malet sig selv
2. Portræt – en anden person end kunstneren er skildret
3. Gruppeportræt – flere personer er portrætteret

**Personen i portrættet kan være beskåret på forskellige måder (dvs. noget er skåret fra)**

1. Brystbillede – man kan kun se personens ansigt, hals og bryst
2. Ansigt – kun ansigtet er vist
3. Hel figur – hele personen ses
4. Personen er delvist beskåret – fx ses fødderne, den ene arm eller benene ikke

**

**Personens ansigt kan være vist i en bestemt vinkel**

1. En face (udtales *angfas*) – ansigtet ses lige forfra
2. Trekvart profil – ansigtet er drejet lidt til den ene side, så kun det ene øre er synligt
3. Profil – Ansigtet ses fra siden
4. Bagfra – temmelig sjældent

Her ses fra højre mod venstre:

*’profil’, ’trekvart profil’, ’en face’.*

**Kroppen kan ligeledes skildres forskelligt**

1. Forfra
2. Fra siden
3. Let drejet til én Side
4. Bagfra
5. Siddende
6. Stående
7. Liggende

**Hvad indeholder billedet udover den portrætterede? Læg mærke til**

1. Baggrunden
2. Personens beklædning
3. Attributter (ting som personen holder)
4. Symboler (tolk ikke, men beskriv)

**Herefter foretages en FORMALANALYSE**

1. Hvordan er kompositionen? (billedets store linjer komponeret i en helhed)

* Statisk, dynamisk (Kompositionslinjer, gyldne snit, ovalkomposition osv.)
* Hierarkisk, Additiv
* Åben, Lukket

*= Hvilken stemning udtrykker kompositionen?*

1. Hvordan er rummet? (hvordan dannes rum/dybde i billedet)

* For-, mellem-, baggrund.
* Centralperspektiv, lineærperspektiv, raumflucht
* Ortogonaler, forsvindingspunkt, horisontlinje
* Gradienter (lineære og optiske)
* Repoussoir
* Overlapning
* Farveperspektiv, omvendt farveperspektiv
* Frø-, fugle-, normalperspektiv

*= Hvilken stemning udtrykker rummet?*

1. Hvordan anvendes lyset i værket?

* Skygger (egen- og slagskygge)
* Hvilken farve har lyset og skyggerne?
* Hvilken type af lys (naturligt formgivende dagslys, clair obscur, symbolsk lys, ophævelse af samlet belysning, impressionistisk)?
* Hvordan er overgangen mellem lys og mørke? (atmosfærisk eller skarpt)

*= Hvilken stemning udtrykker lyset?*

1. Hvordan anvendes farven i værket?

* Symbolsk, dekorativ, naturalistisk, ekspressivt
* Farvekontraster (komplementær, lys/mørk, kold/varm, kvalitet, kvantitet, egen)
* Er farven enslydende i sin valør?
* Hvilken type farver (akromatiske, rene og mættede eller brækkede)?

*= Hvilken stemning udtrykker farverne?*

1. Hvilken teknik/malemåde?

* Hvilken materialer er brugt?
* Er værket taktilt/har det taktilitet (stor stoflighed, tekstur) eller er det fine, fordrevne strøg?

*= Hvilken stemning udtrykker teknikken?*

1. Opsummering og sammenfatning: Hvilken stilretning/isme kan værket indplaceres under? Og hvilken stemning udtrækker virkelimidlerne tilsammen? Ud fra de formelle træk kan du nu indplacere værket under en stilretning. Hvilke træk er karakteristiske for den stilretning? Og vurdere den samlede stemning af værket.

**Herefter foretages en betydningsanalyse**

Den kan deles op i præikonografi, ikonografi og ikonologi. Præikonografi er en beskrives af værket (hvilket du har gjort indledningsvis ovenfor), ikonografi er en analyse og ikonologien er fortolkningen. Begreberne er opfundet af den verdensberømte kunsthistoriker Erwin Panofsky.

Ikonografi

For at forstå enkeltdele i værket må man forstå samtiden, symbolerne og eventuelt undersøge andre værker af samme kunstner. Det er en form for detektivfase, hvor målet er at afdække og forstå indholdet i værket (fx hvad symbolerne betyder i sin samtid).

Symbolerne:

* Hvad forestiller de og hvad betyder de?
* Er symbolerne knyttet til tekster eller billeder?

Ikonologi

Dette er fortolkningsdelen. Du sammenfatter din forståelse af værket og sætter det ind i sin samtid. Du vurderer hvilken rolle værket har spillet i sin samtid, og de strømninger som det er en del af.

* Er der en hensigt med billedet? Hvad skal det bruges til ? (bestilt af den portrætterede selv? Bestilt af andre? Malet på kunstnerens eget initiativ?)
* Hvordan er personen iscenesat (dvs. hvordan fremstår personen)?
* Hvordan er forholdet mellem maler og model?
* Hvilken holdninger, ideer eller verdensopfattelse afspejles i billedet?
* Er motivets funktion æstetisk, dekorativ, meddelende eller symbolsk?
* Hvad betyder det indholdsmæssigt?
* Hvilken social situation er det skabt i?
* Hvilken rolle spiller det i sin samtid?
* Hvilken stil tilhører det?